**Streľba v Devínskej Novej Vsi 30. augusta 2010** sa odohrala 30. augusta 2010 pred desiatou hodinou dopoludnia na ulici Pavla Horova v Bratislave, v mestskej časti Devínska Nová Ves. Zomrelo pri nej osem ľudí (vrátane páchateľa) a 15 bolo zranených.

Kvôli tomuto incidentu vyhlásila vláda Slovenskej republiky na 2. septembra 2010 štátny smútok v čase od 8:00 do 18:00 hod. V histórii Slovenskej republiky je to šiesty štátny smútok.

Priebeh útoku
-------------

Páchateľ začal strieľať v byte na treťom poschodí na Ulici Pavla Horova 1, kde žila rodina. Bol ozbrojený samopalom vzoru 58 a dvoma inými zbraňami. Po zabití všetkých ľudí v byte (štyroch žien a jedného muža), strelec išiel smerom k východu, kde stretol a zabil ďalšieho muža z rovnakej rodiny. Potom pokračoval na ulicu, kde začal paľbu a zasiahol niekoľko áut v okolí. Počas streľby miestny úrad vyzýval ľudí prostredníctvom miestneho rozhlasu, aby nestáli pri okne. Následne začal páchateľ chodiť po ulici a strieľať do okien. Pri tejto streľbe zasiahol 52-ročnú ženu, ktorá vyšla na balkón. Táto neskôr zomrela.

Polícia dorazila dve minúty po streľbe. Jeden policajt bol postrelený útočníkom do tváre; guľka nebola smrtiaca. 25 minút po nahlásení streľby dorazila na miesto zásahová jednotka z Malaciek. Páchateľa zasiahol do ľavej strany hrudníka výstrel policajta zo špeciálnej jednotky. Policajti ho obkľúčili. Následne spáchal samovraždu výstrelom do hlavy.

Páchateľ
--------

Strelcom bol 48-ročný Ľubomír Harman, ktorý žil v rovnakej budove ako jeho obete. Legálne vlastnil šesť zbraní vrátane športovej verzie útočnej pušky (samopal) vz. 58, z ktorej strieľal pri útoku, počas útoku vystrielal dokopy 140 nábojov. Jeho možný motív mohli byť susedské spory s obeťami ale nie je to dokázané. 

Na Harmana bolo policajtmi dokopy vypálených 16 guliek, po tom čo mu príslušník z pohotovostného utváru polície udelil smrteľnú ranu do lavej časti hrudníka sa Harman strelil svojim samopalom dohlavy 

Neskoršie toxikologické vyšetrenie dokázalo že Harman bol počas streľby pod vplyvom alkoholu a iných drog

Reakcie
-------

Nasledujúci deň minister vnútra Daniel Lipšic (KDH) oznámil, že slovenská polícia je pripravená na vykonanie mnohých zmien, ktoré by mali zabrániť podobným útokom v budúcnosti. Jedným z týchto zlepšení by malo byť doplnenie výzbroje, kedy policajné hliadky budú povinne nosiť pri sebe samopal vzor 61 Škorpión. Vlastníctvo automatických zbraní civilnými osobami bude zakázané a nebude dovolené za žiadnych okolnosti (vrátane súťažnej streľby). Sprísnia sa podmienky vlastníctva strelných zbraní, kde vydaniu zbrojného preukazu bude predchádzať psychologické vyšetrenia a toto vyšetrenie sa bude musieť opakovať každých päť rokov.

Referencie
----------

1. ↑   *Strelec zabil v Devínskej sedem ľudí a potom aj seba* [online].. Dostupné online.
2. 1 2   *Slovensko smúti za obeťami bratislavskej masakry, vlajky sú spustené na pol žrde* [online]. 2. septembra 2010. Dostupné online.
3. ↑   *Štátny smútok bude vo štvrtok, vláda odškodní obete streľby* [online]. 31. august 2010; 16:48. Dostupné online.
4. ↑   *Masakr v Bratislavě: muž vyvraždil samopalem rodinu a pak se zabil* [online].. Dostupné online. (po česky)
5. ↑   *Strelec testy nemal* [online].. Dostupné online.
6. ↑   *Strelca z Devínskej trafil kukláč* [online].. Dostupné online.
7. ↑   *V. MRÁZ: Devínska Nová Ves má oficiálny zoznam obetí streľby* [online]. 2. septembra. Dostupné online.
8. ↑   *2010 Bratislava shooting*. [s.l.] : [s.n.], 2022-11-10. Page Version ID: 1121167812. Dostupné online. (po anglicky)
9. ↑  A.S, Petit Press. *Strelca z Devínskej trafil kukláč* [online]. domov.sme.sk, [cit. 2022-11-12]. Dostupné online.
10. ↑   *VIDEO: Od Devínskeho masakra uplynulo už 10 rokov - aj vy si dodnes pamätáte, kde ste vtedy boli? | Bratislavské noviny* [online]. www.bratislavskenoviny.sk, [cit. 2022-11-12]. Dostupné online.

Externé odkazy
--------------

* Dokumentárny film o streľbe v Devínskej Novej Vsi

Súradnice: 48°12′20″S 16°58′52″V﻿ / ﻿48,205481°S 16,981173°V﻿ / 48.205481; 16.981173